b"\n_START_ARTICLE_\nNiels Bj\xc3\xb8rn Larsen\n_START_PARAGRAPH_\nNiels Bj\xc3\xb8rn Larsen (5. oktober 1913 i K\xc3\xb8benhavn \xe2\x80\x93 13. marts 2003) var en dansk balletdanser, koreograf og balletmester._NEWLINE_Niels Bj\xc3\xb8rn Larsen blev optaget p\xc3\xa5 Det Kongelige Teaters Balletskole i 1920. Her debuterede han i uropf\xc3\xb8relsen af Gudindernes Strid i 1933. I 1942 blev han udn\xc3\xa6vnt til solodanser, og han var tilknyttet Den Kongelige Ballet frem til 1986._NEWLINE_I slutningen af 1930'erne rejste Niels Bj\xc3\xb8rn Larsen rundt i Europa og USA sammen med den schweiziske mimekunstner Trudi Schoop (1904-99). Dette sammen med studieture til Frankrig, England og USA lagde grunden til Niels Bj\xc3\xb8rn Larsens store karriere inden for mime og karakterdans, der var af international klasse._NEWLINE_Niels Bj\xc3\xb8rn Larsen var balletmester p\xc3\xa5 Det Kongelige Teater i to perioder: 1951-1956 og 1961-1965. I perioden 1956-1980 var han leder af Pantomimeteatret i Tivoli._NEWLINE_Som koreograf skabte han en r\xc3\xa6kke balletter til b\xc3\xa5de Det Kongelige Teater, Pantomimeteatret og andre teatre samt til film. Han dokumenterede desuden forestillingerne fra Den Kongelige Ballet som filmfotograf siden 1950. Han var Ridder af 1. grad af Dannebrog._NEWLINE_Niels Bj\xc3\xb8rn Larsen blev gift den 13. august 1946 med pianisten Elvi Henriksen. Parret er for\xc3\xa6ldre til Dinna Bj\xc3\xb8rn._NEWLINE_Niels Bj\xc3\xb8rn Larsen er begravet p\xc3\xa5 Bispebjerg Kirkeg\xc3\xa5rd."